תאו ואן גוך (במאי)

תאו ואן גוך (בהולנדית: Theo van Gogh; ;  23 ביולי 1957 – 2 בנובמבר 2004) היה במאי קולנוע, מפיק קולנוע, שחקן ופובליציסט הולנדי. נינו של תאו ואן גוך, שהיה אחיו של הצייר וינסנט ואן גוך והיה סוחר אמנות. נרצח בידי מוסלמי על רקע דעותיו נגד קבלת מהגרים.

קריירה 
לאחר סיום לימודיו התיכוניים למד ואך גוך משפטים באוניברסיטת אמסטרדם, אך נשר בתוך זמן קצר. הוא עבד כמפיק מופעים, וחלם להיות במאי קולנוע. בשנת 1981 ראה אור הסרט הראשון שהפיק.

במקביל לעבודותיו פרסם ואן גוך מאמרים פובליציסטיים בעיתוני הולנד, לרוב בעלי תוכן פרובוקטיבי. בשנת 1991 פרסם מאמר הכולל לגלוג על השמדת יהודים בתאי הגזים. הוא נשפט בגין אנטישמיות וקיבל קנס כספי. גם לאחר מכן פרסם במספר מקרים דברי לעג בעלי אופי אנטישמי, שהופנו כלפי אישים יהודים בהולנד.

תאו ואן גוך זכה בפרס הקולנוע ההולנדי "עגל הזהב" עבור סרטו "למען המדינה" (1997). הסרט האחרון שהפיק היה "כניעה", ותסריטו נכתב על ידי אייאן חירסי עלי, חברת פרלמנט הולנדי ממוצא סומלי-מוסלמי. הסרט דן באלימות כלפי נשים בקרב האוכלוסייה המוסלמית בהולנד. על גופן של נשים בסרט נכתבו טקסטים מהקוראן בגנות הנשים.

סמוך למותו סיים ואן גוך את הסרטתו של סרט על רציחתו של פים פורטאון, פוליטיקאי הולנדי מן הימין הלאומני, שנרצח שנתיים לפני שנרצח ואן גוך, על ידי פעיל שמאל הולנדי, ככל הנראה על רקע התנגדותו להגירת זרים להולנד. 

בשנים האחרונות לחייו פרסם מאמרים, ספרים וסרטים המותחים ביקורת על החברה האסלאמית ועל מדיניות קבלת ההגירה באיחוד האירופי. בעקבות זאת ובעקבות סרטו האמור קיבל איומים על חייו. ואן גוך נרצח בידי מוסלמי ב-2004.

רציחתו 
לאחר שנים של הסתה נגד תאו ואן גוך, הוא נרצח בבוקר ה־2 בנובמבר 2004, ברחוב במזרח אמסטרדם. הוא נדקר פעמיים ונורה שבע פעמים, ומת במקום. לגופה הודק בסכין טקסט מהקוראן. הרוצח, מוחמד בויֵארי, צעיר כבן 26 בעל דרכון הולנדי ומרוקאי, שהיה לבוש בגלביה מרוקאית, נעצר על ידי המשטרה לאחר שנורה ברגלו.

בעקבות הרצח הועלתה ב-2012 בתיאטרון הפיזי DV8 הצגה בשם "?Can We Talk About This", שזכתה במספר פרסים.

קישורים חיצוניים

 

 
 
 מייקל לדין, 15 שנים לרצח תאו ואן גוך, אירופה עדיין לא התעוררה מהאשליה, באתר מידה, 7 בנובמבר 2019

הערות שוליים

ערכים שבהם תבנית בריטניקה אינה מתאימה
שחקני קולנוע וטלוויזיה הולנדים
מנחי טלוויזיה הולנדים
במאי קולנוע הולנדים
מפיקי קולנוע הולנדים
תסריטאי קולנוע הולנדים
מחזאים הולנדים
פרשנים
בלוגרים
בעלי טור הולנדים
עיתונאים הולנדים
פעילים חברתיים
עורכי קולנוע
במאי טלוויזיה
מפיקי טלוויזיה הולנדים
קורבנות רציחות פוליטיות באירופה
בוגרי אוניברסיטאות ומכללות בהולנד
אמסטרדם: אישים
אתאיסטים הולנדים
מבקרי בריאתנות
הולנדים שנולדו ב-1957
הולנדים שנפטרו ב-2004